În organizarea lui Ciprian Rebegea, agent-şef principal de poliţie penitenciară, familiarizat cu lumea sportului, acesta fiind arbitru în cadrul CJA Satu Mare, activitatea a fost realizată în colaborare cu Club Sportiv Municipal Satu Mare și Direcția Județeană de Tineret și Sport Satu Mare.
La activitate au participat 18 deținuți custodiați de penitenciarele: Gherla, Oradea, Baia Mare, Bistrița și Satu Mare.
Prezența maestrului Ciprian Muntean, membru al Federației Române de Șah, a dat plus-valoare competiției interpenitenciare.
La finalul întrecerilor, câștigătorii au fost recompensați cu cupe, medalii și diplome, acestea fiind înmânate de către directorul unității, domnul comisar șef de poliție penitenciară Florin Donca.